Jyske Efterretninger, 1789-12-11
Det Kongelige Islandske Litteratur=Selskab har udgivet det niende Bind af deres Skrivter, samme indbefatter følgende Stykker: 1.) Om at komme ud paa Søen, og lande med Baader i Havløb eller Brænding ved Hr. Provst John Steengrimsen (Side 1 til 23.) Forfatterens Hensigt er at veilede unge Søefarende, og tiene dem med gode ForholdsRegler Søevæsenet angaaende; derfor, og i den Hensigt, at denne Afhandling kunde læses med Nytte, haver Selskabet ikke vegret sig ved at indføre samme. En kort Ordforklaring over de her forekommende Søeterminer og Tallemaader, har Selskabet tilføiet som et lidet Anhang, da nogle af dem ikke ere brugelige i den Egn, hvor Forfatteren opholder sig; hvilket man troede vilde giøre Afhandlingen desmere brugbar paa de Stæder, hvorden ellers formedelst dialectisk Forskiel, vilde maaskee falde mindre forstaaelig. 2) Om Tunes eller Hiemmemarkes Opmaaling ved Præsten Hr. John Johnsen til Grund og Mødruvalle i Øefiord (S. 24 til 90.) Denne vigtige og velskrevne Afhandling har Selskabet ikke taget i Betænkning at inddrage i nærværende Samling; med Ønske: at baade Almuen og andre i Jsland, vilde føre sig dens grundige Forskrivt til Nytte; ligesom man tillige ikke kan undlade at opmuntre Stykkets Forfatter til, at vedblive fremdeles med ligesaa vigtige Bidrag til sine Landsmænds sande Gavn og Beste. 3) Om at brænde Kalk af Jord og Steen, med et lidet Anhang om Kalkens Tilvirkning af Muslingskaller, samlet af danske, tydske og andre Skrivter ved Svend Poulsen (S. 91 til 143.) Denne Afhandling er foranlediget derved, at det Kongelige Landhuusholdnings Selskab har næstafvigte Aar udlovet sin største Sølvmedallie til den i Island, som med skiællige Beviser og Prøver kunde godtgiøre at have opdaget en saadan Kalkart sammesteds, der med ringe Omkostninger kunde bortføres, tilvirkes og benyttes til Steenhuuses Bygning m.v. Forfatterens Hensigt har altsaa været: at bibringe sine Landsmænd saamegen Oplysning og Veiledning i Sagen, der kunde være nogenledes tilstrækkelig for dem, som ville forsøge, at anvende Opmærksomhed og Umage paa denne, for det almindelige Beste saa høistvigtige Gienstand, hvortil nærværende smukke Afhandling ikke lidet vil kunde bidrage. 4) Anviisning til en Maade at blege paa for Island oversat af det danske ved Benediet Grøndahl (S. 144, til 159.) Anledningen til dette Stykke var: at Hr. Amtmand Stephen Thorarensen havde til det Kongelige Rentekammer yttret: at det til Linnet=Vævnings Opkomst i Island, ville være at ønske, at Maaden og Omgangen med at blege Lærreder kunde blive almindelig bekiendt sammesteds ved en trykt Afhandling. Velbemældte Kammerkollegium haver derfor ved det Kongel. General=Land=Oeconomie og Commerce=Collegii Bistand, tilveiebragt nærværende Afhandling, hvilken Selskabet. efter det Kongel. Rentekammers behagentlige Anmodning, med megen Fornøyelse her har ladet indrykke haade paa Dansk og Jslandsk, til des almindeligere Bekiendtgiørelse. (Den danske Anviisning er indført i de Maanedlige Tillæg for Julii Maaned.) 5.) Om Huusblas eller Maaden at tilberede Liim af Torsk eller Fiske=Blærer, ved Svend Poulsen (S. 160. til 176.) Dette Stykke er, som det forrige under No. 3 foranlediget ved det Kongel. Landhuusholdnings Selskab, som for nogle Aar siden haver udlovet anseelige Belønninger for dem, som i Island eller Norge forfærdigede ikke mindre end 4 Pund af Huusblas, og indsendte Prøver deraf til velbemældte Selskabs Omdømme, Af den Grundighed og Tydelighed hvormed denne Afhandling er skreven, tør man da love sig de beste Frugter hos dem i Island, som ville prøve paa at tilvirke noget af denne saa meget søgte og kostbare Product, der rigelig erstatter den havte Umage, og de dertil anvendte meget ubetydelige Omkostninger. 6) Register over Islandske Navne paa Sygdomme, ved samme Forfatter (S. 1777 til 230.) J mange Henseender har denne Afhandling tildraget sig Selskabets Opmærksomhed og bifald, hvor for det ikke har kunnet andet, end give den Plads i sine Skrivter. Det ville ellers neppe være fremmed for nogen, som kiender den Litterariske Forfatning i Island, at iblandt den ikke ubetydelige Mængde Skrivter, som det eier i visse Grene af Videnskaberne, saa er det dog næsten, om ikke ganske blottet for opbyggelige trykte Værker i det medicinske Fag, nogle faa Stykker undtagen, som ere forfattede ved Hr. Chirurgus John Petersen og Hr. Landphysicus, John Svendsen. Det kan da vist ikke være uden Nytte for dem, som herefter ville bøde paa denne saa betydelige Mangel i den Jslandske Litteratur, og dertil besad de fornødne Jndsigter at have et saadant Register ved Haanden over Sygdommenes Navne og Synonymer paa Jslandsk og Latin, i en Alphabetisk Orden, tilligemed en kort Beskrivelse over enhver Sygdoms Art og Beskaffenhed. (Slutningen i næste No. Noget om Sal. Geheimeraad Luxdorph.